เอกสารแนบ 3

รายงานคณะกรรมการตรวจสอบ

คณะกรรมการตรวจสอบของบริษัท น้ำมันพืชไทย จำกัด (มหาชน) ประกอบด้วยกรรมการอิสระ 4
คน
มีคุณสมบัติครบตามข้อกำหนดเรื่องความเป็นอิสระที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
โดยมีรายชื่อดังต่อไปนี้

1. ดร. ศิริ การเจริญดี ประธานคณะกรรมการตรวจสอบ

2. นาย สมพล เกียรติไพบูลย์ กรรมการตรวจสอบ

3. ดร. สุวิทย์ เมษินทรีย์ กรรมการตรวจสอบ

4. ดร.ชัยพัฒน์ สหัสกุล กรรมการตรวจสอบ

(ดร.ศิริ การเจริญดี
เป็นกรรมการตรวจสอบที่มีความรู้และประสบการณ์ในการสอบทานงบการเงินของบริษัท
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย)

นางสาว อภิรดี เรืองปัญญาพจน์ เป็นเลขานุการคณะกรรมการตรวจสอบ

คณะกรรมการตรวจสอบมีหน้าที่สอบทานความถูกต้องและการเปิดเผยอย่างเพียงพอของงบการเงินก่อนนำเสนอคณะกรรมการบริษัท
ประสานงานกับผู้ตรวจสอบภายใน และผู้สอบบัญชีรับอนุญาต เพื่อจัดทำรายงานทางการเงินของบริษัท
สอบทานแผนการตรวจสอบและรายงานของผู้ตรวจสอบภายใน
สอบทานให้บริษัทมีระบบการควบคุมภายในที่เหมาะสมและมีประสิทธิผล
สอบทานให้บริษัทมีการปฏิบัติตามข้อกำหนดและกฎหมายต่างๆ ที่เกี่ยวข้องให้ถูกต้องเหมาะสม
สอบทานการเปิดเผยรายการที่เกี่ยวโยงกันและดูแลไม่ให้เกิดความขัดแย้งทางผลประโยชน์
รวมทั้งการเสนอแต่งตั้งผู้สอบบัญชีอิสระของบริษัทโดยรายงานผลการประชุมของคณะกรรมการตรวจสอบต่อที่ประชุมคณะกรรมการบริษัท

ในรอบปี 2553 คณะกรรมการตรวจสอบ ได้ประชุมร่วมกับผู้สอบบัญชีรับอนุญาต และฝ่ายจัดการรวม
4 ครั้ง โดยองค์ประชุมและวาระการประชุมเป็นไปตามกฎบัตรที่กำหนดไว้ มีสาระสำคัญดังนี้

1.  พิจารณาประเมินผลการตรวจสอบและคุณภาพของระบบการความคุมภายใน พบว่า
    บริษัทมีระบบการควบคุมภายในที่เหมาะสมกับสภาพธุรกิจ ไม่มีข้อบกพร่องที่เป็นสาระสำคัญ
    ซึ่งผู้สอบบัญชีทั้งภายในและภายนอกได้ให้ความเห็นที่สอดคล้องกัน

2.  พิจารณารายงานและสอบทานความน่าเชื่อถือของงบการเงินทั้งงบการเงินรายไตรมาสและงบการเงินประจำปี
    2553 ของบริษัท
    โดยเน้นการปฏิบัติตามมาตรฐานการบัญชีที่ออกใหม่และการเปิดเผยงบการเงินอย่างเพียงพอ
    รวมทั้งรับฟังการชี้แจงและซักถามผู้สอบบัญชีในข้อสงสัยต่างๆ
    จนเป็นที่พอใจว่างบการเงินดังกล่าวถูกต้องตามที่ควรและได้จัดทำขึ้นตามหลักการบัญชีที่รับรองทั่วไป

3.  สอบทานการปฏิบัติตามกฎหมาย และข้อกำหนดต่างๆ ที่เกี่ยวข้องกับบริษัท
    ซึ่งบริษัทได้ปฏิบัติตามกฎหมายที่เกี่ยวข้องครบถ้วน

4.  พิจารณาคัดเลือกผู้สอบบัญชีและกำหนดค่าตอบแทน
    เพื่อนำเสนอคณะกรรมการบริษัทและที่ประชุมใหญ่สามัญประจำปีผู้ถือหุ้น

5.  พิจารณารายการค้าระหว่างบุคคลที่เกี่ยวข้องกันหรือรายการที่อาจมีความขัดแย้งทางผลประโยชน์ที่เกิดขึ้นในปี
    2553 พบว่ารายการที่เกิดขึ้นเป็นไปตามนโยบายของบริษัท เรื่อง
    การทำธุรกรรมระหว่างบริษัทและบริษัทย่อย
    และเป็นรายการที่มีความสมเหตุสมผลและเป็นไปเพื่อประโยชน์สูงสุดของบริษัท

6.  คณะกรรมการตรวจสอบได้มีบทบาทสำคัญในการส่งเสริมให้บริษัทมีกระบวนการบริหารความเสี่ยงที่เหมาะสมกับกิจกรรมของบริษัท

7.  กำหนดแผนการตรวจสอบภายในประจำปี

8.  ทบทวนการทำงานของคณะกรรมการตรวจสอบให้เป็นไปตามกฎบัตรของคณะกรรมการตรวจสอบ

คณะกรรมการตรวจสอบเห็นว่า การดำเนินงานของบริษัทในปีที่ผ่านมา
มีระบบการควบคุมภายในที่เพียงพอและเหมาะสม การจัดทำรายงานทางการเงิน มีความถูกต้อง
ครบถ้วน และเชื่อถือได้ และได้จัดทำขึ้นตามหลักการบัญชีที่รับรองทั่วไป
การเปิดเผยข้อมูลของรายการระหว่างกันมีความครบถ้วน
รวมทั้งได้ปฏิบัติตามกฎระเบียบและกฎหมายที่เกี่ยวข้องอย่างเคร่งครัด

สำหรับปี 2554 คณะกรรมการตรวจสอบได้เสนอต่อคณะกรรมการบริษัท ให้พิจารณาแต่งตั้ง
นายณรงค์ พันตาวงษ์ และ/หรือ นางสาวทิพวัลย์ นานานุวัฒน์ และ/หรือ นางสาวศิราภรณ์
เอื้ออนันต์กุล แห่งสำนักงาน เอินส์ท แอนด์ ยัง จำกัด เป็นผู้สอบบัญชีของบริษัท
ในกรณีที่ผู้สอบบัญชีดังกล่าวข้างต้นไม่สามารปฏิบัติหน้าที่ได้ ให้บริษัท สำนักงาน เอินส์ท แอนด์ ยัง
จำกัด
จัดหาผู้สอบบัญชีรับอนุญาตอื่นของสำนักงานทำหน้าที่ตรวจสอบบัญชีและแสดงความเห็นต่องบการเงินของบริษัทแทนผู้สอบบัญชีดังกล่าวได้
และจะนำเสนอที่ประชุมผู้ถือหุ้นเพื่ออนุมัติต่อไป

ดร.ศิริ การเจริญดี

ประธานคณะกรรมการตรวจสอบ